మోత్కుపల్లి నర్సింహులు

మోత్కుపల్లి నర్సింహులు తెలంగాణ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో మంత్రిగా పనిచేశాడు. ఆయన సుదీర్ఘ కాలం తెలుగుదేశం పార్టీలో పనిచేశాడు. 2018లో తెలంగాణ అసెంబ్లీకి జరిగిన ముందస్తు ఎన్నికల్లో బహుజన లెఫ్ట్ ఫ్రంట్ (బీఎల్‌ఎఫ్) అభ్యర్థిగా ఆలేరు పోటీ చేసి ఓటమి పాలయ్యాడు. 
రాజకీయ ప్రస్థానం
మోత్కుపల్లి నర్సింహులు 1983లో తొలిసారి ఆలేరు శాసనసభ నియోజకవర్గం నుండి స్వతంత్ర అభ్యర్థిగా పోటీచేసి, కాంగ్రెస్ అభ్యర్థి సల్లూరు పోశయ్యపై గెలిచి ఎమ్మెల్యేగా ఎన్నికయ్యాడు. మోత్కుపల్లి నర్సింహులు 1983లో ఎన్టీఆర్ తెలుగుదేశం పార్టీని స్థాపించిన సమయంలో టీడీపీలో చేరాడు. 1985లో ఆలేరు నుండి తెలుగుదేశం అభ్యర్థిగా పోటీచేసి, కాంగ్రెస్ అభ్యర్థి చెట్టుపల్లి కెన్నెడీపై గెలిచి రెండవసారి ఎమ్మెల్యేగా ఎన్నికయ్యాడు.నర్సింహులు 1991లో నంద్యాల లోక్‌సభకు జరిగిన ఉప ఎన్నికలో స్వతంత్ర అభ్యర్థిగా పీవీ నరసింహారావు పై పోటీచేసి ఓడిపోయాడు.

తెలంగాణ ఏర్పాటుపై టిడిపి అధ్యక్ష్యుడు చంద్రబాబు నాయుడు వైఖరికి నిరసనను వ్యక్తంచేయడంతో 2018, మే 28న తెలుగుదేశం పార్టీ నుండి మోత్కుపల్లిని బహిష్కరించారు. మోత్కుపల్లి నర్సింహులు 2019 నవంబరు 4లో భారతీయ జనతా పార్టీలో చేరి, 23 జూలై 2021న రాజీనామా చేశాడు. మోత్కుపల్లి నర్సింహులు 2021 అక్టోబరు 18న తెలంగాణ భ‌వ‌న్‌లో తెలంగాణ రాష్ట్ర సమితి అధ్యక్షుడు, ముఖ్యమంత్రి కేసీఆర్ సమక్షంలో టీఆర్‌ఎస్‌ పార్టీలో చేరాడు. బీఆర్ఎస్ లో చేరిన అనంతరం పార్టీ నాయకత్వంపై అసంతృప్తితో ఉన్న ఆయన ఆ పార్టీ కార్యక్రమాలకు దూరంగా ఉంటూ  బీఆర్ఎస్ పార్టీకి రాజీనామా చేసి  2023 అక్టోబరు 27న ఢిల్లీలో కాంగ్రెస్ పార్టీ జాతీయ అధ్యక్షుడు మల్లికార్జున్ ఖర్గే సమక్షంలో కాంగ్రెస్‌ పార్టీలో చేరాడు.

పోటీ చేసిన నియోజకవర్గాలు 
సంవత్సరంపేరునియోజక వర్గం రకంగెలుపొందిన అభ్యర్థి పేరుపార్టీఓట్లుప్రత్యర్థి పేరుపార్టీఓట్లుఫలితం1983ఆలేరు ఎస్.సి రిజర్వడ్ మోత్కుపల్లి నర్సింహులుఇండిపెండెంట్ 26589సల్లూరు పోశయ్యభారత జాతీయ కాంగ్రెస్18914గెలుపు1985ఆలేరు ఎస్.సి రిజర్వడ్ మోత్కుపల్లి నర్సింహులుతె.దే.పా49068చెట్టుపల్లి కెన్నెడీ భారత జాతీయ కాంగ్రెస్12922గెలుపు1989ఆలేరుఎస్.సి రిజర్వడ్మోత్కుపల్లి నర్సింహులుఇండిపెండెంట్ 44953యాదగి బాసని సున్నంతెలుగుదేశం పార్టీ32472గెలుపు1994ఆలేరు ఎస్.సి రిజర్వడ్మోత్కుపల్లి నర్సింహులుతెలుగుదేశం పార్టీ69172డా.కుడుదుల నగేష్ భారత జాతీయ కాంగ్రెస్ 30197గెలుపు1999ఆలేరు ఎస్.సి రిజర్వడ్మోత్కుపల్లి నర్సింహులుభారత జాతీయ కాంగ్రెస్55384డా.కుడుదుల నగేష్ తెలుగుదేశం పార్టీ47767గెలుపు2004ఆలేరుఎస్.సి రిజర్వడ్డా.కుడుదుల నగేష్ తెలంగాణ రాష్ట్ర సమితి66010మోత్కుపల్లి నర్సింహులుతె.దే.పా41185 ఓటమి 2008ఆలేరు (ఉప ఎన్నికలు)ఎస్.సి రిజర్వడ్డా.కుడుదుల నగేష్ తెలంగాణ రాష్ట్ర సమితి45867మోత్కుపల్లి నర్సింహులుతెలుగుదేశం పార్టీ41943 ఓటమి2009తుంగతుర్తి ఎస్.సి రిజర్వడ్మోత్కుపల్లి నర్సింహులుతెలుగు దేశం పార్టీ 80888  గెలుపు2014మధిర (ఎస్.సి)మల్లు భట్టివిక్రమార్కభారత జాతీయ కాంగ్రెస్N.Aమోత్కుపల్లి నర్సింహులుతెలుగుదేశం పార్టీN.Aఓటమి2018ఆలేరు జనరల్ గొంగిడి సునీతతెలంగాణ రాష్ట్ర సమితి  మోత్కుపల్లి నర్సింహులుబహుజన లెఫ్ట్ ఫ్రంట్  ఓటమి 

మూలాలు

వర్గం:యాదాద్రి భువనగిరి జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:యాదాద్రి భువనగిరి జిల్లా వ్యక్తులు
వర్గం:యాదాద్రి భువనగిరి జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (2009)